Giuseppe Rosaccio
<s>Giuseppe Rosaccio (Pordenone, 1530. – oko 1621), liječnik, putopisac, geograf, kozmograf i kartograf.</s>

<s>Biografija 
Studirao je filozofiju, medicinu i pravo na Univerzitetu u Padovi, stekavši naslov doktora.</s><s>Zbog posla je otišao u gradić Tricesimu, gdje je prema Lirutiju živio od 1552. obavljajući ne samo liječničku službu, nego i druge gradske službe.</s><s>Bio je sudac u građanskim parnicama.</s><s>Autor je četrdesetak što većih što manjih djela.</s><s>Značajna djela su Viaggio da Venetia a Constantinopoli per mare e per terra (1574), Al Sereniss.</s><s>Cosmo Gran Principe di Toscana, Il viaggio per Mare, e per Terra di Constantinopoli, e di tera Santa (1601).</s><s>Osim izdanja iz 1574. biografi navode izdanja iz 1598, 1601, 1604. i 1606. godine.</s><s>Sva su izdanja ilustrirana bakroreznim veduta gradova, otoka, tvrđava i sl.</s><s>Te ilustracije danas se smatraju najvećom vrijednošću tih djela, te predstavljaju najstarije i najobuhvatnije grafičke prikaze hrvatskih krajeva i gradova.</s><s>U izdanju iz 1606. nalaze se karte Istre, otoka Raba, Paga, Hvara, Korčule, karte Splita i Trogira, vedute Rovinja, Pule, Osora, Šibenika, Skradina, Klisa, zatim planovi Zadra i Dubrovnika.</s><s>Autor bakroreza iz 1574. je Marco Sadeler, potomak stare belgijske bakrorezačke porodice, a bakroreze za izdanja iz 1598. i 1606. priredio je mletački bakrorezac Giacomo Franco.</s><s>Djelo Viaggio sadrži karte i sažete podatke o putnom pravcu Venecija–Dubrovnik (morem) i Dubrovnik–Istanbul (kopnom) odnosno, Venecija–Istanbul morskim putem.</s><s>U uvodu je opis morsko-kopnenog puta preko Dubrovnika, a u nastavku detalji o morskom putu.</s><s>U knjizi se nalazi karta istočnog Mediterana na kojoj je prikazan taj pomorski put.</s><s>Sadrži kartografske prikaze (vedute, planove, karte) i kraće tekstove koji podrobnije opisuju plovidbeno područje.</s>

<s>Djela 
 Viaggio da Venetia a Constantinopoli per mare e per terra.</s><s>Venecija 1574, 1598, 1601, 1604, 1606.</s><s>Karta Istre.</s><s>1589.</s><s>Il Mondo, mali atlas.</s><s>1594.</s><s>Al Sereniss.</s><s>Cosmo Gran Principe di Toscana, Il viaggio per Mare, e per Terra di Constantinopoli, e di tera Santa.</s><s>Venecija 1601.</s><s>Karta Italije, 4 lista.</s><s>1609.</s>

<s>Literatura</s>

<s>M. Marković: Studij predodžbe fizičko-geografskih elemenata na kartama jugoslavenskih zemalja od najstarijih vremena do kraja 17. stoljeća, disertacija.</s><s>Prirodoslovno-matematički fakultet Sveučilišta u Zagrebu, 1964.</s><s>M. Goldner i N. Lukačević: Zemljopisne karte i atlasi do 1900. godine u fondu Naučne biblioteke u Zadru, katalog izložbe.</s><s>Naučna biblioteka Zadar, Zadar 1989.</s><s>M. Marković: Descriptio Croatiae.</s><s>Naprijed, Zagreb 1993, str. 129-130.</s><s>M. Kozličić: Atlas - Kartografski spomenici hrvatskog Jadrana.</s><s>AGM, Zagreb 1995, str. 202-212.</s><s>K. Čvrljak: Znameniti putnici u Skradinu i na Krki.</s><s>Šibenik 1996, str. 73-79.</s><s>D. Jurković: Karte i kartografi Šibenika i okolice, seminarski rad.</s><s>Sveučilište u Zagrebu, Geodetski fakultet, 1996.</s><s>K. Borković: Kartografija Dubrovnika i okolice, seminarski rad.</s><s>Sveučilište u Zagrebu, Geodetski fakultet, 1998.</s><s>B. Pamić: Kartografija i kartografi u Puli, seminarski rad.</s><s>Sveučilište u Zagrebu, Geodetski fakultet, 1998.</s><s>M. Marković: Hrvatski gradovi na starim planovima i vedutama.</s><s>AGM, Zagreb 2001.</s><s>A. Kisić: O Camocijevu i Rosaccijevu izolaru iz hrvatskih zbirki / The Origins of Camocio's and Rosaccio's Isolario in Croatian Collections, u: D. Novak, M. Lapaine, D. Mlinarić (urednici): Pet stoljeća geografskih i pomorskih karata Hrvatske / Five Centuries of Maps and Charts of Croatia, Školska knjiga, Zagreb 2005, str. 292-330, 438-439.</s>

<s>Vanjske veze</s>

<s>Giuseppe Rosaccio: Viaggio da Venetia, a Costantinopoli, Travelogues: Travellers' Views (galerija)</s>

<s>Italijanski geografi
Italijanski kartografi
Italijanski liječnici
Italijanski pravnici
Italijanski pisci
Italijanski putopisci
Biografije, Mletačka Republika
Biografije, Pordenone
Biografije, Padova</s>

